Muslimanska braća se nadaju široj podrški diljem Egipta
Dajući donacije bolnicama i pomažući siromašne Muslimanska braća se nadaju steći veću podršku u narodu Egipta
Organizacija koja je već decenijama zabranjena vjeruje da će joj biti dozvoljena kandidatura na narednim izborima Muslimanska Braća, jedna od najbolje organiziranih opozicionih grupa u Egiptu, je uzela učešća u prosvjedima protiv vlade Hosni Mubaraka, medjutim, oni nisu bili domnantna sila u tim demonstracijama. Umjesto toga Muslimanska braća, grupa koja je još uvijek zabranjena zakonom u Egiptu, je uglavnom djelovala iza scene, kako bi zadobila podršku i utabala stazu za svoju eventualnu kandidaturu na slijedećim izborima, širu podršku, i , što je krajnji cilj grupe, uvodjenje islamskog zakona, Šerijata, u Egiptu. Grup Muslimanska Braća nastoji zadobiti najviše podrške na mjestima poput bolnice Al Farouk u predgradju Kaira. Poput drugih objekata, ni ova bolnica ne priznaje da prima pomoć od muslimanske braće, medjutim, ova zabranjena grupa je novinara Glasa Amerike uputila upravo na bolnicu. Direktor bolnice , doktor Magdi Ahmed Abdel Aziz, je izjavio da bolnica pruža pomoć svakom, posebno siromašnima. , kazao je doktor Aziz. Bolnica pruža ljekarske usluge, ali isto tako i duhovnu utjehu pacijentima. Zbog toga se odvjetnik Ismail Mohamed Ismail upravo ovdje podvrgao operaciji. Ako pogledate u TV, vidjećete i čućete recitovanje stihova iz Kurana.Osoblje obavlja svoj posao vjerujući u Boga, i stoga se ovdje osjećam prijatno. Sve što je u vezi sa islamom, me psihološki oslobadja. El Farouk i druge bolnice koje primaju islamske donacije, obezbjedjuju medicinsku njegu za mnoge siromašne Egipćane, čije troškove vlada nije pokrila. Doktor Magdi Ahmed Abdel Aziz objašnjava: Muslimanska Braća nije jihadistička organizacija. Oni teže postepenoj transformaciji. Medjutim, bivši čelnik grupe , Mohamed Mahdi Akef, kaže da je cilj grupe jasan. , kaže on. Odlazak Hosni Mubaraka i perspektiva slobodnih i fer izbora može otvoriti novu mogućnost za grupu. Lideri Muslimanske Braće se nadaju da je njihova dobra volja kultivirala neke medju najsiromašnijim u Egiptu i da će im se to isplatiti u vrijeme izbora, ako im se dozvoli kandidatura. Pacijent Ismail Mohamed Ismail ne želi reći bi li glasao za Muslimansku Braću na izborima, a nije siguran je li uvodjenje šerijata u Egiptu uopće i potrebno. Zabranjeni zakonom već nekoliko decenija, Muslimanska braća su sebi stvorili osnovu za budućnost na mjestima poput bolnice Farouk. Njihov naredni izazov bi bio dobijanje šire podrške diljem Egipta.